
     REPUBLIKA HRVATSKA

DUBROVAČKO-NERETVANSKA ŽUPANIJA



GRAD OPUZEN
                   GRADSKO VIJEĆE

KLASA: 

URBROJ: 
Opuzen,   ____. prosinca 2021. godine

Na temelju Zakona o zaštiti životinja („Narodne novine“ br. 102/17 i 32/19), Zakona o veterinarstvu („Narodne novine“ br. 82/13, 148/13, 115/18 i 52/21), Zakona o uzgoju domaćih životinja(„Narodne novine“ br. 105/18 i 52/21), Odluke o komunalnom redu, (“Službeni glasnik Grada Opuzena”, 4/19) i članka 34. Statuta Grada Opuzena („Službeni glasnik Grada Opuzena“ 3/13, 2/18, 2/21 i 3/21- pročišćeni tekst) Gradsko vijeće Grada Opuzena na sjednici održanoj dana ______ 2021. godine donosi
O D L U K U
o uvjetima i načinu držanja domaćih životinja na području Grada Opuzena
I. OPĆE ODREDBE
Članak 1.
Ovom Odlukom utvrđuju se uvjeti i način držanja domaćih životinja, kojih su se dužni pridržavati posjednici domaćih životinja.
Članak 2.
Pojedini pojmovi imaju sljedeće značenje:
1. Domaće životinje su životinje koje je čovjek pripitomio i udomaćio i koje uzgaja radi proizvodnje hrane, hrane za životinje i nusproizvoda životinjskog podrijetla koji nisu za prehranu ljudi (u daljnjem tekstu: nusproizvodi) te u druge gospodarske svrhe,
2. Držanje domaćih životinja podrazumijeva njihov uzgoj, reprodukciju i boravak u gospodarskim stočarskim objektima, te na poljoprivrednom i šumskom zemljištu,
3. Posjednik domaćih životinja je svaka pravna ili fizička osoba koja je kao vlasnik, korisnik ili skrbnik stalno ili privremeno odgovorna za zdravlje i dobrobit životinje,

4. Javnoprometne površine (javne ceste, nerazvrstane ceste, trgovi, mostovi, podvožnjaci, nadvožnjaci, pješački prolazi, tuneli, parkirališta, pločnici, nogostupi, pješačke i biciklističke staze, stajališta javnog gradskog prometa i slične površine). 

Članak 3.
Pod domaćim životinjama u smislu čl. 2. st. 1. točke 1. ove Odluke smatraju se: 
1. kopitari (konji, magarci, mazge i mule), 
2. papkari (goveda, ovce, koze i svinje), 
3. perad (kokoši, guske, pure, patke i ostala perad), 
4. glodavci (kunići, nutrije i činčile),
5. pčele, 
6. druge životinje koje se drže za potrebe domaćinstva.
Članak 4.
Odredbe ove Odluke ne odnose se na pse, mačke, divlje životinje i životinje za društvo (kućne ljubimce) te napuštene i izgubljene životinje čije se držanje i zbrinjavanje regulira posebnom Odlukom.
Članak 5.
Odredbe ove Odluke ne odnose se na uzgoj domaćih životinja koje imaju gospodarsku namjenu i nalaze se izvan granica građevinskog područja.
II. UVJETI DRŽANJA ŽIVOTINJA
Članak 6.
Posjednik domaće životinje može držati istu na vlastitom zemljištu ili zemljištu za koje ima ugovoren neki od oblika zakupničkih odnosa.
Zemljište na kojem se drže domaće životinje mora biti ograđeno ogradom dovoljne visine i čvrstoće da je životinje ne mogu preskočiti ili samovoljno napustiti.
Životinje iz članka 3. ove Odluke moraju se držati u uvjetima i objektima izgrađenim za tu svrhu. Ti objekti moraju ispunjavati sanitarno tehničke i higijenske uvjete.
Članak 7.
Posjednici životinja dužni su se o njima brinuti, redovno ih hraniti i pojiti i osigurati im potrebne sanitarno tehničke i higijenske uvjete, te brinuti se o njihovom zdravstvenom stanju.
Posjednici životinja obvezni su označavati domaće životinje u skladu s propisima.

Posjednici životinja su dužni pravodobno osigurati veterinarsku pomoć i zbrinjavanje  bolesnih  ili  ozlijeđenih životinja, veterinarsku pomoć pri porodu ako je potrebna i osigurati odgovarajuću njege bolesnih, ozlijeđenih i iscrpljenih životinja.

Članak 8.
Posjednik domaćih životinja koje su se kretale ili prelazile javnoprometnu površinu, dužan je očistiti onečišćenje (izmet) koje su domaće životinje ostavile na toj površini.
Članak 9. 

Puštanje životinja na javnoprometnu površinu nije dopušteno.
Članak 10.

Posjednik  domaćih  životinja  koji  je  neovlaštenim ulazom ili korištenjem tuđeg posjeda, odnosno tuđeg poljoprivrednog zemljišta, prouzročio materijalnu štetu istog, dužan je snositi sve proizašle troškove.   
U  slučaju  da  je  posjednik  domaćih  životinja  zatečenih na javnim  površinama nepoznat, nadležno tijelo ima pravo ukloniti te privremeno ili trajno zbrinuti domaće životinje. 
U  slučaju  da  je  posjednik  domaćih  životinja zatečenih na javnim površinama poznat, nadležno tijelo ima  pravo  ukloniti  te  privremeno  ili  trajno  zbrinuti domaće životinje, a troškove istog snosi posjednik.
Članak 11.
Područja zabrane držanja domaćih životinja određuje Gradonačelnik na prijedlog Jedinstvenog upravnog odjela posebnom odlukom.
Članak 12.
Na području Grada Opuzena gdje se domaće životinje mogu držati, vlasnici odnosno posjednici domaćih životinja moraju se pridržavati pravila kako slijedi:
a) Papkari i kopitari:
Objekti u kojima se drže papkari i kopitari (staje) moraju biti izgrađeni kao stalni objekti od čvrstog materijala. Objekti moraju biti udaljeni od regulacijske linije najmanje 15 metara, od stambenih objekata 15 metara, od bunara i drugih objekata za opskrbu vodom koji su podložni zagađenju najmanje 20 metara, a najmanje 50 metara od izvorišta značajnih za naselja, te 5 metara od susjedne parcele.
Podovi u stajama moraju biti izgrađeni od nepropusnog materijala s nagibom prema kanalu za odvođenje nečistoće i vode u nepropusnu gnojišnu jamu. Staje moraju biti osvijetljene dnevnom svjetlošću s vratima prema dvorištu, te moraju imati kanal za odvođenje gnojnice, sagrađen o čvrstog i nepropusnog materijala sa zaobljenim kutovima i rešetkom na ulazu u jamu za gnojnicu.
Jama za gnojnicu mora biti od betona ili drugog nepropusnog materijala i s dnom ispod nivoa gnojišne jame, locirana nizvodno od objekata za držanje životinja, udaljena najmanje 5 metra od međe i najmanje 15 metara od najbližeg stambenog objekta.
Staja se mora redovito čistiti i dezinficirati.
b) Perad:
Objekt za držanje peradi mogu biti stalni (peradarnici) i privremeni (kavezi i izgrađeni prostor). Stalni objekti u kojima se drži perad (peradarnici) moraju biti udaljeni od regulacijske linije najmanje 15 metara, od stambenih objekata 15 metara, od bunara i drugih objekata za opskrbu vodom koji su podložni zagađenju najmanje 20 metara, a najmanje 50 metara od izvorišta značajnih za naselja.
Podovi u peradarnicima moraju biti izgrađeni od nepropusnih materijala s nagibom prema kanalu za odvod nečistoće i vode u bazen gnojišnu jamu.
Kao privremeni objekti mogu se izrađivati kavezi od žice ili sličnog materijala ili sa žicom ograđeni prostori. U privremenim objektima perad se može držati pod navedenim uvjetima te moraju se redovito čistit i dezinficirati.
c) Kunići:
Kunići se mogu držati u otvorenom i zatvorenom prostoru. 
Objekti za držanje kunića moraju biti udaljeni najmanje 15 metara od regulacijske linije i stambenih objekata, od bunara i drugih objekata za snabdijevanje vodom koji su podložni zagađenju 20 metara, a najmanje 50 metara od izvorišta od značenja za naselje, te 5 metara od susjedne parcele.
d) Golubovi:
Golubovi se mogu držati u obiteljskim stambenim zgradama, posebno izgrađenim objektima na tavanu i terasi, pod uvjetom da ne uznemiravaju susjede i ne zagađuju okolinu.
Golubovi se mogu držati i u dvorištu obiteljske stambene zgrade, u posebno izgrađenim objektima, pod uvjetom da su udaljeni najmanje 10 metara od regulacijske linije stambenih objekata i objekata za snabdijevanje vodom.
e) Pčele:
Pčelinjak mora biti postavljen na određenoj udaljenosti od stambenih zgrada i objekata u kojima se drže domaće životinje, javnih i nerazvrstanih cesta kao i susjednih parcela na kojima se uzgajaju poljoprivredne kulture. Na pčelinjaku se mora postaviti ploča s podacima o posjedniku.
U naseljenim mjestima pčelinjak mora biti udaljen najmanje 15 metara od regulacijske linije i najmanje 20 metara od stambenih zgrada i objekata u kojima se drže domaće životinje, kao i javnoprometnih površina.
Ako nema mogućnosti postavljanja pčelinjaka u skladu s navedenim uvjetima, držatelj pčela je dužan ispred pčelinjaka podići pregradu visine najmanje dva metra.
Pčelinjaci se mogu postaviti van naseljenih mjesta, ako su udaljeni najmanje 10 metara od javnih i nerazvrstanih cesta i 5 metara od ostalih putova s tim što moraju biti okrenuti na suprotnu stranu od puta.
Pčelinjaci se mogu postaviti i na poljoprivredno zemljište ako se košnice postave najmanje 15 metara od parcele susjednih vlasnika ili posjednika na kojima se uzgajaju ratarske kulture, a 20 metara za ostale kulture, izuzev šuma.
Na poljoprivrednom zemljištu razmak između pčelinjaka po boku (sa strana) ne može biti manji od 50 metara, a po dubini (u pravcu preleta pčela) ne može biti manji od 100 metara.
III. MJERE ZABRANE
Članak 13.
Zabranjeno je:
- ispaša i puštanje stoke, peradi i kunića na javnim površinama,
- gonjenje stoke kroz centar grada ili naselja, kao i kolnikom osim u slučaju prelaska ulice, kao i zadržavanje na ulici,
- napuštanje životinje, izbacivanje van dvorišta ili van objekata za držanje životinja,
- zlostavljanje životinja (izgladnjivanje, udaranje),
- organiziranje borbi životinja i učešće životinja u tim borbama,
- ostavljanje lešina i dijelova životinja na javnim površinama, a posebice u kontejnerima za komunalni otpad.
IV. UVJETI ZAŠTITE OKOLIŠA
Članak 14.
Domaće životinje drže se u ograđenom prostoru te u nastambama i pripadajućim prostorima koje su u higijensko-sanitarnom smislu održavane na način da ne ugrožavaju zdravlje ljudi i životinja u neposrednom okolišu.
Članak 15.
Držanje domaćih životinja za vlastite potrebe dopušteno je vlasnicima samostojećih obiteljskih kuća s okućnicom pod sljedećim uvjetima:
a) Nastambe u kojime se drže domaće životinje moraju biti udaljene prema provedbenim odredbama Prostornog plana Grada Opuzena („Neretvanski glasnik “, broj 02/04, 04/06 i 03/08, “Službeni glasnik Grada Opuzena”, broj 03/08, 04/12, 02/14, 03/16 i 02/18)
b) Nastambe i pripadajući prostori moraju biti propisane veličine u odnosu na vrstu životinje i broj grla;
c) Nastambe u kojima se drže krave, konji i svinje moraju biti izvedene od čvrstog materijala i nepropusnim podovima s uzgojem na stelji (slama, piljevina, pijesak i dr.);
d) Gnojišta za suho izgnojavanje moraju biti sagrađena od betona i natkrivena tako da se u gnojnu jamu ne slijevaju oborinske i površinske vode te moraju biti vodonepropusna;
e) Kapacitet gnojišta treba biti toliki da osigura izgnojavanje za šest mjeseci stajskog držanja.
Članak 16.
Nastambe i prostori za držanje domaćih životinja moraju se redovito čistiti, sukladno propisima o zaštiti okoliša.
V. NADZOR NAD PROVOĐENJEM MJERA
Članak 17.
Nadzor nad provođenjem mjera ove Odluke provodi komunalni redar Grada Opuzena i nadležna veterinarska i stočarska inspekcija, svatko u okviru svoje nadležnosti.
Komunalni redar postupa po službenoj dužnosti kada uoči postupanje protivno ovoj Odluci te prema prijavi fizičkih ili pravnih osoba. 

U svom postupanju, komunalni redar je ovlašten, sukladno posebnim propisima, zatražiti   pomoć policijskih službenika ako se prilikom provođenja nadzora ili izvršenja rješenja opravdano očekuje pružanje otpora.
VI. PREKRŠAJNE ODREDBE
Članak 18.
Novčanom kaznom u visini od 2.000,00 kuna kaznit će se za prekršaj fizička osoba koja postupi protivno odredbama članaka 6., 7., 8., 9., 10., 11. i 12. ove Odluke.
Novčanom kaznom u visini od 3.000,00 kuna kaznit će se za prekršaj pravna osoba koja postupi protivno odredbama članaka 6., 7., 8., 9., 10., 11. i 12. ove Odluke.
Novčanom kaznom u visini od 5.000,00 kuna kaznit će se za prekršaj fizička osoba obrtnik koja postupi protivno odredbama članaka 6., 7., 8., 9., 10., 11. i 12. ove Odluke.
VII. AKCIJSKI PLAN

Članak 19.
Ovom Odlukom donosi se Akcijski  plan za sprječavanje napuštanja domaćih životinja te zbrinjavanja napuštenih domaćih životinja na području Grada Opuzena.

S obzirom na vrstu domaćih životinja procjenjuje se kako na području Grada Opuzena luta:
a) _____ papkara i kopitara

b)__________peradi

c) ______ kunića

d) ________golubova

e) _______ pčela

f) ______ drugih životinja koje se drže za potrebe domaćinstva.

Područja kojima se napuštene domaće životinje kreću i područja gdje se zadržavaju su ________.
Opasnosti koje proizlaze iz nekontroliranog kretanja domaćih životinja su _______.
Nalaznik napuštene ili izgubljene domaće životinje mora u roku od 3 dana od nalaska domaće životinje obavijestiti  komunalnog redara i sklonište   za   napuštene   životinje,   osim   ako   je   domaću životinju   u   tom   roku   vratio posjedniku.
Nalaznik napuštene ili izgubljene domaće životinje mora pružiti životinji odgovarajuću skrb do vraćanja posjedniku ili do smještanja u sklonište za napuštene životinje.
Domaća životinja se ne smješta u sklonište ako se po nalasku domaće životinje može utvrditi njezin posjednik te se domaća životinja odmah može vratiti posjedniku, osim ako posjednik odmah ne može doći po domaću životinju ili ako se radi o ozlijeđenoj domaćoj životinji kojoj je potrebno osigurati veterinarsku pomoć bez odgode, a nastale troškove snosi posjednik životinje. 
Troškove skloništa za primljenu napuštenu domaću životinju sa područja Grada Opuzena snosi Grad Opuzen.
Ako se naknadno utvrdi posjednik napuštene domaće životinje, isti je dužan Gradu Opuzenu nadoknaditi sve troškove skloništa kao i svaku štetu koju počini domaća životinja od trenutka nestanka do trenutka vraćanja posjedniku.

Postupak hvatanja napuštenih domaćih životinja sastoji se od __________

U slučaju nemogućnosti hvatanja ili zbrinjavanja domaćih životinja koje lutaju može se od nadležnog Ministarstva zatražiti da donese rješenje, kojim će, radi zaštite i očuvanja biološke i ekološke ravnoteže staništa, divljači i divlje faune i flore, odrediti način trajnog uklanjanja podivljalih životinja domaćih vrsta, ako iste slobodno žive i razmnožavaju se u lovištu.
Članak 20.
Grad Opuzen će po stupanju na snagu ove Odluke uputiti Javni poziv posjednicima domaćih životinja, koje su bez nadzora i lutaju, da ih isti trebaju zbrinuti u roku od 42 dana, a u suprotnom će se smatrati da su životinje napuštene (ničije), te da se vlasnik napuštanjem odrekao svoga prava vlasništva (sukladno Zakonu o vlasništvu i drugim stvarnim pravima („Narodne novine“, br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14).

Grad Opuzen će po isteku roka od 42 dana iz prethodnog stavka raspisati Javni natječaj za zbrinjavanje napuštenih životinja.
VIII. ZAVRŠNE ODREDBE
Članak 21.
Ova Odluka stupa na snagu osmi dan nakon dana objave u „Službenom glasniku Grada Opuzena“- službenom glasilu Grada Opuzena.

